Diari Oficial de la Generalitat Valenciana


Sumari del DOGV 5970, del 09-03-2009 (2009/2672)

ACORD de 23 de febrer de 2009, del conseller de Medi Ambient, Aigua, Urbanisme i Habitatge, d'iniciació del procediment de delimitació de la forest d'utilitat pública número 105 denominada Tossal Redó, pertanyent a la Generalitat Valenciana, sítia al terme municipal d'Alcoi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5970

Data del DOGV
:   09-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2672


Data del document
:   23-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Alcoi
    * muntanya de l'estat
    * legislació
    * muntanya

ACORD de 23 de febrer de 2009, del conseller de Medi Ambient, Aigua, Urbanisme i Habitatge, d'iniciació del procediment de delimitació de la forest d'utilitat pública número 105 denominada Tossal Redó, pertanyent a la Generalitat Valenciana, sítia al terme municipal d'Alcoi. [2009/2672]  
Mitjançant Ordre ministerial de 30 de març de 1968 es va declarar forest d'utilitat pública la denominada Tossal Redó, sítia al terme municipal d'Alcoi, i s'ordenà la inclusió d'aquesta en el Catàleg de Forests d'Utilitat Pública (CUP) el mateix dia com a forest de la província d'Alacant i amb les característiques següents:  
- Denominació: Tossal Redó  
- Partit judicial: Alcoi  
- Terme municipal: Alcoi  
- Pertinença: Generalitat Valenciana, per transferència  
- Superfície pública: 25 hectàrees  
- Enclavaments: cap  
- Superfície total: 25 hectàrees  
- Límits: nord, finca El Pla de Juan Monllor i finca de Felipe Varea; est, finca de Felipe Varea; sud, barranc del Bou, i oest, forest de Vicente Valor Beneito i finca de Juan Monllor.  
L'enginyer competent de la demarcació va realitzar la memòria de data de setembre de 2008 que contenia la informació següent:  
1. Justificació i preferència segons l'article 81 del Reglament de forests   
2. Descripció geogràfica de la forest  
3. Posició administrativa i pertinença  
a) Estudi de titularitat cadastral mitjançant la Gerència Territorial de Cadastre  
b) Certificat registral de la forest. Sol·licitud de dades  
Així mateix inclou una proposta motivada de començar per la segona fase.  
Una vegada redactada la memòria, la Direcció Territorial d'Alacant la va remetre a la Direcció General de Gestió del Medi Natural per a l'aprovació d'aquesta, i es va elevar una proposta d'acord d'inici en la qual es justificava la necessitat iniciar l'expedient de delimitació.  
Competeix a la Conselleria de Medi Ambient, Aigua, Urbanisme i Habitatge la resolució i iniciació d'aquest expedient de delimitació de conformitat amb l'article 21 de la Llei 43/2003 de forests, article 42 de la Llei 3/1993 forestal de la Comunitat Valenciana, l'article 113 del Decret 98/1995, com també en el Decret 7/2007, de 28 de juny, del president de la Generalitat, pel qual s'assigna la titularitat de les conselleries amb competències executives i en la Llei 14/2003, de 10 d'abril, de patrimoni de la Generalitat Valenciana. La instrucció i tramitació serà realitzada per les corresponents direccions territorials ja que correspon als serveis territorials de Medi Ambient, article 112 del Decret 98/1995.  
A la vista de les actuacions, de conformitat amb les potestats que tinc atribuïdes com a conseller de la Conselleria de Medi Ambient, Aigua, Urbanisme i Habitatge, en aplicació de l'article 21 de la Llei 43/2003 de forests, com també el seu desplegament reglamentari previst en el títol III del Decret 485/1962 de 22 de febrer, en relació amb l'article 42 de la Llei 3/1993 forestal de la Comunitat Valenciana, com també el títol V, capítol IV -articles 111 i 112- del Decret 98/1995 que estableix el Reglament forestal de la Comunitat Valenciana, mitjançant aquest escrit, d'ofici, per tot el que s'ha exposat, acorde:  
Primer  
L'inici de l'expedient de delimitació de la forest d'utilitat pública número 105 de la província d'Alacant, catalogada el 30 de març de 1968, sítia al terme municipal d'Alcoi, pertanyent a la Generalitat Valenciana i denominada Tossal Redó, amb una superfície total de 25 hectàrees i que limita al nord amb la finca El Pla de Juan Monllor i finca de Felipe Varea; a l'est, finca de Felipe Varea; al sud, barranc del Bou, i a l'oest, forest de Vicente Valor Beneito i finca de Juan Monllor.  
Segon  
Nomenar instructor d'aquest expedient Ángel Mediavilla Jiménez, tècnic adscrit a la Direcció Territorial d'Alacant de la Conselleria de Medi Ambient, Aigua, Urbanisme i Habitatge, sense perjudici de la possibilitat de recusació, d'acord amb el que disposa l'article 29 de la Llei 30/1992, de règim jurídic de les administracions públiques i del procediment administratiu comú.  
Tercer  
Ateses les característiques de la forest no s'aprecia que siga necessària la declaració de zones de defensa previstes en l'article 85 i 86 del Reglament de forests.  
Quart  
Es faculta l'instructor perquè procedisca a de la fitació la qual tindrà lloc com a mínim tres mesos després de la publicació d'aquest acord.  
Cinqué  
L'acord d'iniciació del procediment serà comunicat per la Direcció Territorial al registre de la propietat corresponent a fi que per mitjà de nota al marge de la inscripció de domini es prenga nota de la incoació, de conformitat amb l'article 80.2 del Reglament de forests.  
Sisé  
Aquest acord d'iniciació haurà de publicar-se en el DOCV, sense perjudici de la possibilitat d'utilitzar addicionalment altres mitjans de difusió. Al seu torn, l'anunci d'inici de les operacions de fitació haurà de publicar-se mitjançant edicte a l'Ajuntament d'Alcoi. I se sol·licitarà que es designe un representant.  
Seté  
Durant el termini de 45 dies naturals comptadors a partir de l'endemà de la publicació d'aquest acord, els que es conceptuen amb dret a la propietat de la forest o de part d'aquesta i les persones limítrofes que desitgen acreditar el que els puga correspondre hauran de presentar els documents pertinents, i se'ls adverteix que transcorregut aquest termini no s'admetrà cap altre, i als que no els han presentat, que no podran formular reclamació sobre propietat en l'expedient de delimitació. A fi de facilitar la devolució dels documents originals es recomana presentar dues còpies simples d'aquests, a fi de poder tornar aquells una vegada que hagen tingut els efectes corresponents en l'expedient. Els documents han de remetre's a la Direcció Territorial d'Alacant, al carrer Churruca, 29, 03708 Alacant, indicant com a referència el número d'expedient: FOVARIOS/20/2008.  
Huité  
Seran notificats, personalment, els propietaris de les finques limítrofes i també, si escau, els usufructuaris o titulars d'hipoteques o d'altres drets reals sobre aquestes quan siguen conegudes les seues adreces tal com ho preveu l'article 59 de la Llei 30/1992 de règim jurídic de les administracions públiques i del procediment administratiu comú. Es faculta la Direcció Territorial per a realitzar un anunci públic que servirà com a notificació als possibles interessats no identificats, als titulars de béns i drets que siguen desconeguts, a aquells respecte dels quals siga ignorat el seu parador i els que intentada la notificació aquesta no s'ha pogut practicar. A fi de no causar indefensió a tercers es comunica que en el cas de transmissió d'algun dret sobre titularitat haurà de ser comunicat a aquesta Direcció Territorial, i informar sobre la tramitació d'aquest expedient al nou titular.  
Contra aquest acte de tràmit, que no impedeix continuar el procediment, no es pot interposar recurs en via administrativa. Podreu oposar-vos a aquest en els recursos procedents contra la resolució que pose fi al procediment (articles 107 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú). No obstant això, podeu efectuar les al·legacions que considereu oportunes o que millor convinguen al vostre dret, les quals seran tingudes en compte per l'òrgan competent en redactar la corresponent proposta de resolució.  
València, 23 de febrer de 2009.- El conseller de Medi Ambient, Aigua, Urbanisme i Habitatge: José Ramón García Antón.